Eile oli Daki tüdrukuteõhtu. Alustasime Daki ema juurest, kus panime ta küpsetama minu kuulsaid shokolaadimuffineid, millega ta sai edukalt hakkama. Järgmine etapp oli neid linnas müüa. Tegime ka lisaks muffinitele kinkepakid (marati aluspesu, mask, kaelakeed, kondoomid, trikoo, zippo gaas jm nänn). Karlova pargis lasime ühe raketi, sest raketid on lahedad. Esimesena saime konksu otsa kaks ebakaine olekus noormeest ja ärisime neile kinkepaki ja muffineid. Pärast tuli välja, et üks noormees oli meie kõigi vana  tuttav ja oli äsja vangist välja saanud. Kuna Dakil on sisemine radar kriminogeenide suhtes, siis sattusid meie järgmisteks klientideks kaks ossi ja kamp ülespekstud nägudega asotsiaalsete eluviisidega tegelast. Otsustasime mitte enam Karlova kandi inimestega kontakti otsida ja liikusime kesklinna poole, kus liiguvad vähe verisemad näod ja suuremad rahad.